|  |  |
| --- | --- |
|  | **POTROŠAČKI VJESNIK** |

|  |  |
| --- | --- |
|  |  |
| Godina IV, br. 18 | ROZP - informacije i savjeti |
|  | Svrha e-newsletter-a je kroz informiranje, edukaciju i savjetovanje potrošača i njihovih obitelji od pasivnog konzumera stvoriti aktivnog potrošača svjesnog svojih prava na zakonom zajamčenu visoku razinu kvalitete roba i usluga, na kulturan i čovjeka dostojan odnos proizvođača i davatelja usluga te na zakonu utemeljenu zaštitu od mita, korupcije, birokratske i monopolističke samovolje. |

POTROŠAČKI VJESNIK

ROZP - informacije i savjeti

### Regionalna organizacija zaštite potrošača /ROZP/

|  |  |  |
| --- | --- | --- |
|  | Kao potrošači, mi smo dio svake transakcije (trgovine) koja se događa u Republici Hrvatskoj, Regiji i Europskoj uniji, jednom riječju na planeti. Mi smo u središtu mnogih izazova i prilika s kojima se suočava naša zemlja na gospodarskom planu kao dio globalizacije. Međutim , naš glas se često ne čuje, te nas se doživljava kao slabiju stranu na tržištu, no potrošači su regulatori tržišta. | |
| **Vizija**ROZP je organizirati društvo u kojem su ljudima dostupne sve informacije te imaju pravo, kao informirani građani, na samostalan izbor roba i usluga u kojem su prava potrošača zajamčena zakonom čije provođenje garantiraju institucije sistema. Vizija za budućnost temelji se na **korištenju moći i mudrosti** globalnog potrošačkog pokreta i preko udruga za zaštitu potrošača, uključivanjem i samih potrošača. Naša vizija uključuje **otkrivanje moći potrošača** na hrvatskoj globalnoj razini i pozicioniranje potrošačkih skupina s novim osjećajem **važnosti i neposrednosti** u svakodnevnim ljudskim životima.  **Misija** ROZP je osigurati da se naša prava kao potrošača ne mogu nikada ignorirati, a glas potrošača se mora čuti i poštivati ! Moramo uvjeriti sve subjekte da su potrošači korektivni faktor tržišta. Pobornici smo prava potrošača u Hrvatskoj i inozemstvu kako bi se pomoglo zaštititi i osnažiti potrošače u regiji.  **Cilj** djelovanja ROZP je urediti hrvatsko i globalno tržište gdje potrošači imaju pravo preispitati nepoštenu, potencijalno opasnu i neetičku praksu trgovaca i pritom je eliminirati, jer potrošači su regulator tržišta.  Provodeći takvu strategiju u Hrvatskoj ćemo stvoriti profil potrošača, kojeg se cijeni i sluša u sve globaliziranijem i digitaliziranijem svijetu, kompletnim te ćemo tako povećati kolektivnu moć i potrošača, organiziranih u udruge i na taj način ćemo postati dio svjetskog pokreta koji će imati veći pozitivan učinak i za potrošače u Hrvatskoj. | | |
| **Strategija** je zamišljena kao suradnja s udrugama za zaštitu potrošača na provođenju koordiniranih, ciljanih, nacionalnih kampanja i propagiranja koja će imati velik **učinak u poboljšanju i osnaživanju potrošačkih prava u Hrvatskoj, a time i EU**. To ćemo na hrvatskom tržištu provesti konkretnim akcijama i putem otvorenih stručnih foruma za donošenje politika koje definiraju prava potrošača. Korištenjem smjernica Europskog parlamenta, Europske komisije BEUC i Consumer International-a te praćenjem detaljnih povratnih informacija udruga za zaštitu potrošača, razviti ćemo sustav zaštite potrošača koji ima instrumente za postizanje **nove razine uspjeha** udruga za zaštitu potrošača i potrošače.  **Naša je najveća snaga je jedinstvo hrvatskih potrošača,**njihova energija, pronicljivost, stručnost i neusporediv potencijal što je temelj i okosnica onoga što možemo učiniti zajedno.  Zbog toga je omasovljenje, te usmjerenost na veću usklađenost i partnerstvo između udruga za zaštitu potrošača u Hrvatskoj, ključna u našoj strategiji. | |  |

**Zakon o zaštiti potrošača** (NN br.41/14 i 110/15 na snazi od 21.10.2015.)

|  |  |
| --- | --- |
|  | **Zakon o zaštiti potrošača članak 126.**  Jedinice lokalne samouprave dužne su na svom području poduzimati mjere i aktivnosti iz svoje nadležnosti u području zaštite potrošača, a posebno:  1. informirati i provoditi izobrazbu potrošača  2. organizirati savjetovanje potrošača  3. inicirati i podupirati projekte udruga koji unapređuju i promiču prava potrošača  4. sudjelovati u provedbi Nacionalnog programa zaštite potrošača na lokalnoj razini  5. obavljati i druge poslove u skladu s posebnim propisima. |
| **Zakon o zaštiti potrošača članak 132.**  **(1)** Aktivnosti na području zaštite potrošača određene Nacionalnim programom zaštite potrošača, osobito savjetovanje, informiranje i izobrazbu potrošača mogu obavljati udruge za zaštitu potrošača ili druge fizičke ili pravne osobe na temelju javnog natječaja.  **(2)** Javni natječaj za obavljanje poslova iz stavka 1. ovoga članka raspisuje ministar nadležan za poslove zaštite potrošača, čelnik tijela javne vlasti nadležnog za pojedino područje zaštite potrošača, odnosno čelnik tijela jedinice lokalne samouprave.  **(4)** Aktivnosti iz stavka 1. ovoga članka sufinanciraju se iz državnog proračuna Republike Hrvatske, odnosno proračuna jedinica lokalne samouprave.  **(5)** Jedinice lokalne samouprave dužne su osigurati prostor za obavljanje poslova savjetovanja potrošača iz Nacionalnog programa zaštite potrošača. | |
| **Činjenice:**   * Aktualnim zakonom o zaštiti potrošača zakonodavac je riješio da zaštita potrošača nije nacionalni interes Republike Hrvatske te je zaštitu potrošača spustio na razinu lokalne samouprave, oslobađajući Vladu i resorno ministarstvo bilo kakve potpore ne samo udrugama za zaštitu potrošača, nego i zaštiti potrošača u cjelini. * Godišnjim planom natječaja, javnih poziva i drugih programa financiranja projekata i programa organizacija civilnog društva u 2016. godini iz Državnog proračuna RH i fondova Europske unije (<https://udruge.gov.hr/vijesti/godisnji-plan-natjecaja-tijela-drzavne-uprave-2016/3538>) Ministarstvo gospodarstva, kao resorno ministarstvo za zaštitu potrošača, nema predviđen natječaj, niti sredstva za informiranje i edukaciju potrošača, pa čak ni za sadašnja 4 savjetovališta zaštite potrošača, pa je razvidno da sa krajem 2016. godine regionalna savjetovališta u Osijeku, Puli, Splitu i Zagrebu prestaju sa radom. * Zakon o zaštiti potrošača ne sadrži mjere prinude za implementaciju gore navedenih članaka 126. i 132., te je tako slobodna procjena lokalnih samouprava o potrebi zaštite potrošača, koje su na ovogodišnjim natječajima za potporu rada udruga drastično diskriminirali udruge za zaštitu potrošača u 99% slučajeva. Naime samo su gradovi **Karlovac i Zagreb**, te **Međimurska županija** raspisali javni natječaja za sufinanciranje projekta udruga za zaštitu potrošača. Osim navedenih obvezu podupiranja su potpisanim Sporazumom o informiranju, edukaciji i savjetovanju potrošača sa ROZP ispunili gradovi; **Cres, Mali Lošinj, Novska, Ozalj, Slunj i Vrbovsko**, te općine: Gornji Mihaljevec (Međimurska županija) i Rakovica (Karlovačka županija) | |

|  |  |
| --- | --- |
| **ROZP s ogorčenjem konstatira da Ministarstvo gospodarstva, na čelu s Ministrom kao resorno ministarstvo za zaštitu potrošača ne poštuje Zakon kojeg je predlagač te koji je prihvaćen tj. potvrđen u Saboru RH i objavljen u Narodnim novinama (čl. 132. st. 2.)** |  |

**Razdjelnici – što sad?**

|  |  |
| --- | --- |
| Kontroverze oko obaveze ugradnje razdjelnika topline u stanove građana Republike Hrvatske    i dalje se nastavljaju. Nažalost, s istom razinom netransparentnosti koja je bila karakteristika  svih aktivnosti do sada.  Ministar Panenić je sastavio ad hoc Radnu skupinu za razdjelnike, ali nije želio reći tko su sve  članovi. Čak ni sami članovi te Radne skupine nisu znali tko sve sjedi za stolom.  **Ni političari, ni mediji, ni udruge potrošača, ni potrošači zainteresirani za rješavanje problema razdjelnika ne uočavaju da fantomska Radna skupina ne postoji. Na svakom sastanku su drugi ljudi (članovi), a NE POSTOJI nikakva Odluka o ustrojavaju povjerenstva, niti ijedna osoba imenovana u Radnu skupinu. A na sastancima (dva do sada) se obavezno pojavljuju trgovci razdjelnicima.**  Svi uključeni subjekti u „rješavanje problema razdjelnika“ su preko noći postali stručnjaci za razdjelnike, ali korisnost razdjelnika mogu potvrditi jedino i isključivo potrošača, a nikako trgovci. Trgovci su svoje rekli, sada smo mi potrošači na redu ! |  |

|  |
| --- |
| Izgleda da su „neki“ na vrlo visokim odgovornim funkcijama zaključili da i oni mogu na razdjelnicima zaraditi koji bod. No bolje ikad, nego nikad! Naime, ROZP više od 4 godine upozorava na nepoštenu poslovnu praksu kod reklame razdjelnika, kojom su trgovci, posebno Brunata i T-san, uvjeravali potrošče da je Zakonom o tržištu toplinske energije obvezna ugradnja razdjelnika, da razdjelnici štede toplinsku energiju i da je kazna za neugradnju razdjelnika 50.000 kn. |
| Preko 4 godine upozoravamo resornog ministra na diskriminirajući pravilnik o korektivnom faktoru, tj. višoj cijeni toplinske energije i do 25% za potrošče koji ne ugrade razdjelnike, ako ih je 50% ugradilo. Konačno su i europarlamentarci izrekli stav EU o razdjelnicima, što smo objavili na našim mrežnima stranicama, iako smo mišljenja da kasne najmanje tri godine.  **ROZP vidi i predlaže rješenje:**   1. **ZTTE se mora provesti od svih subjekata toplinarstva!** 2. **Mjerni instrumenti se moraju ugraditi (potrošač ima pravo izbora: kalorimetar ili razdjelnik), jer bi bilo neozbiljno one koji su poštivali zakon omalovažavati!** 3. **Kaznu za neugradnju mjernog instrumenta (kalorimetra ili razdjelnika) treba prilagoditi hrvatskim uvjetima energetskog siromaštva, jer sadašnja kazna od 50.000 kn graniči sa smrtnom kaznom i prijetnja je da potrošač prisilnom naplatom ostane bez nekretnine tj. da postane beskućnik!** 4. **Predvidjeti kazne i za druge subjekte (lokane samouprave), ako ne izvrše svoj dio obaveza iz ZTTE!** 5. **Žurno donijeti Plan razvoja toplinarstva u Hrvatskoj te zakonskim propisima stimulirati korištenje ekoloških, obnovljivih izvora energije za grijanje. Sadašnje toplane su stvar povijesti – preskupe i neučinkovite!** 6. **Stvaranje i liberalizacija tržišta toplinske energije. Potrošač ima pravo izbora i nitko mu nema pravo nametati kako i preko koga će se grijati, osim tehničkih uvjeta i sigurnosti susjeda!** |

**Transatlantsko trgovinsko i investicijsko partnerstvo**

(Transatlantic Trade and Investment Partnership)

|  |  |
| --- | --- |
| Tu je i kritika da se dogovor odvija u tajnim pregovorima. Sporazum se radi uz pomoć konzultanata koji rade za velike korporacije.  Postoji bojazan da će sporazum dovesti do snižavanja standarda u okolišu i sigurnosti hrane u EU. Primjeri su moguća legalizacija hormonski tretiranoga mesa, legalizacija kloniranih krava, kraj zabrane klora i drugih dezinficijenasa. Također, genetske modifikacije će biti predmet ublaženih pravila. Tu je i strah od hidrauličkog frakturiranja radi dobivanja nafte, koje je opasno po okoliš.  Sporazum ne uključuje odredbe o oporezivanju. Međutim, ekonomist Thomas Piketty smatra da je "čudno" pregovarati o trgovini bez fiskalnih elemenata. Posebno je vrijedno razmišljati o reviziji pretjerano povoljnih poreznih režima za multinacionalne kompanije, kao što između ostalog preporuča OECD. |  |

|  |
| --- |
| TTIP je predloženi sporazum o slobodnoj trgovini između Europske unije i SAD-a u užem smislu, a uključuje i države kao što su: Kanada,Meksiko te zemlje kandidatkinje za ulazak u EU te članice EFTE.  Zagovornici tvrde da je namjera Sporazuma osigurati gospodarski rast, dok protivnici tvrde da će sporazum dodatno povećati moć krupnoga kapitala i otežati vladama da reguliraju tržište u cjelini prema nacionalnom interesu.  Ugovor se može donijeti ili mijenjati samo sporazumom svih uključenih država. Ako bude sklopljen, predstavljat će najobuhvatniji ekonomski ugovor u povijesti, no već sad se na njega upućuju brojne zamjerke. |

|  |  |
| --- | --- |
|  | Rastući otpor, naročito u demokratski stabilnijim zemljama EU-a, spram sporazuma u fazi pregovaranja može se pojednostavljeno opisati kao strah od svojevrsne korporokracije. Smatra se da bi TTIP-om bila posebno ugrožena područja radnog prava, financijske regulacije, poljoprivrednog te prehrambeno-prerađivačkog sektora, zaštite okoliša i zaštite podataka. |

|  |
| --- |
| Nove mjere i aktivnosti Europske komisije Europska komisija je u siječnju 2015. na stranicama Uprave za trgovinu (DG TRADE) javno objavila dokumentaciju koja se tiče pregovora i stavova oko TTIP-a. To je prvi put da je Komisija javno objavila pregovaračke dokumente iz bilateralnih trgovinskih pregovora, s ciljem veće transparentnosti. Navedena dokumentacija odnosi se na stavove u pregovorima EU-a prema američkoj strani te uključuje obveze koje bi EU željela vidjeti u dijelovima Sporazuma koji se tiču regulatornih pitanja. Dokumentaciju možete preuzeti na: [http://ec.europa.eu/trade/policy/in-focus/ttip/documentsand-events/index\_en.htm#\_documents](http://ec.europa.eu/trade/policy/in-focus/ttip/documentsand-events/index_en.htm%23_documents) |

|  |
| --- |
| U ovom velikom globalnom procesu Hrvatska je za sada samo promatrač, što je i razumljivo jer Hrvatska još uvijek traži svoju vanjsku politiku, a to je temeljni preduvjet za pristupanje tako velikom i ozbiljnom trgovinsko-političkom sporazumu. Udruge za zaštitu potrošača su u borbi za golu egzistenciju, ostale potpuno po strani tih svjetskih trendova, nisu upoznate čak ni sa temeljnim sadržajem, a nije održana nijedna zajednička aktivnost udruga, gdje bi se dobio stav hrvatskog pokreta za zaštitu potrošača.  Resorno ministarstvo čeka što će uraditi europarlamentarci tj. kojoj opciji će se prikloniti. Potrošači su potpuno pasivni, a informacije su šture, jer mediji cijene da to potrošače ne zanima.  No budimo svjesni da sve dobre ili loše strane TTIP-a će potrošači nositi na svojim leđima |

## Laneno ulje – ulje za zdravlje i užitak

|  |  |
| --- | --- |
| laneno ulje  Lan je prirodni biljni izvor visokih koncentracija esencijalnih masnih kiselina (od čega je većina višestruko nezasićenih), dijetalnih vlakana, esencijalnih aminokiselina, te brojnih drugih vrijednih nutrijenata.  Sjemenke lana sadrže vitamine B, C, E, fitosterole, te minerale kalcij, selen, bakar, željezo, cink, natrij, magnezij, fosfor i kalij.  Lan sadrži linolnu (omega-6), oleinsku (omega-9), te palmitinsku masnu kiselinu, a više od polovice masnoća sadržanih u lanu, čini alfa linolenska kiselina (omega-3), što laneno sjeme čini najbogatijim biljnim izvorom omega-3 masnih kiselina (dvostruko većim od ribljeg ulja). Sjemenke su također najbogatiji biljni izvor lignana, važnih antioksidanasa.  Lan je moguće konzumirati kao sjemenke (potrebno ih je samljeti kako bi tijelo moglo iskoristiti njihovu punu vrijednost) ili jednostavnije – u obliku ulja. Laneno ulje dostupno je kao tekuće ulje u bocama te u kapsulama radi jednostavnijeg uzimanja. Ne preporučuje se koristiti ga za kuhanje budući da ne ostaje stabilno pri višim temperaturama te se njegove korisne masne kiseline tada raspadaju na štetne tvari. | U narodu još poznat i kao ćeten ili preslej, lan se smatra jednom od najstarijih pripitomljenih biljaka na Zemlji. U vrijeme naših baka, poput mora plavi nasadi lanenih cvjetova bili su čest prizor. Ova se biljka u to doba naveliko koristila za izradu tkanina jednostavnim alatima u kućnoj radinosti. Ljekovita svojstva malih sjemenki korištena su i za olakšavanje mnogih zdravstvenih tegoba te održavanje dobrog zdravlja.  Danas se lan neopravdano zanemaruje, a iznimna vrijednost njegovog sjemena poznata je tek upućenima u znanja o zdravoj prehrani. |

|  |  |
| --- | --- |
| Redovito korištenje sirovog lanenog ulja ima širok spektar ljekovitog djelovanja. Neka od njih uključuju djelovanje na:   * stanice raka, naročito rak dojke, jajnika i prostate, mozak, te preventivno na pojavu moždane kapi, aterosklerozu, srčane tegobe, posebice pojavu srčanog infarkta, te aritmije, hipertrofiju prostate, upalu mokraćnog mjehura, nastanak žučnih kamenaca, probavu (blaga laksativna svojstva, sjemenke imaju snažnije djelovanje od ulja), artritis i bolove u zglobovima, metabolizam masnoća u tijelu, simptome ekcema, psorijazu, akne, glatkoću i blistavost kože, simptome menopauze, imunitet i slobodne radikale | http://alternativa-za-vas.com/newsletter1/images/lan-clanak.jpg |

|  |  |
| --- | --- |
|  | Laneno ulje vrlo je efikasno i pri korištenju za vanjsku primjenu, nanošenjem na kožu. Koristi se za zacjeljivanje ožiljaka (ne nanositi na otvorene rane), kod opeklina, upala, ekcema, psorijaze, kožnih osipa.  Jednostavan i ukusan, a iznimno zdrav obrok možete pripremiti tako da laneno ulje umiješate u svježi kravlji sir, a tome se može dodati i malo čili papričice. Potrebno je dobro izmiješati sve sastojke, tako da se u potpunosti prožmu.  Ovaj recept preporučuje se za održavanje idealne tjelesne težine i dobrog zdravlja. |

# **Savjeta za razvoj civilnoga društva za razdoblje 2016. – 2019.**

|  |  |
| --- | --- |
| http://rozp.hr/images/Novijeslicice/SanjaKeretic.png | Ured za udruge Vlade Republike Hrvatske poziva registrirane udruge u Republici Hrvatskoj da glasuju za kandidate za članove i zamjenike članova novog saziva Savjeta za razvoj civilnoga društva u području u kojem djeluju. Sukladno Odluci o osnivanju Savjeta za razvoj civilnog društva (Narodne novine br. 140/2009, 42/2012 i 61/2014), a prema postupku provedenom sukladno Poslovniku Savjeta, Vlada Republike Hrvatske imenuje članove i zamjenike članova Savjeta iz reda udruga i drugih organizacija civilnoga društva iz područja: |

|  |
| --- |
| Glasovati može samo udruga koja je registrirana u Registru udruga Republike Hrvatske i koja je uskladila statut s Zakonom o udrugama (NN74/14) ili je podnijela zahtjev za usklađivanjem a da je to vidljivo u Registru udruga (napomena da podnesen je zahtjev za upis promjena te da je u postupku rješavanja). Svaka udruga  ima pravo glasovati za samo **jedan** predloženi par i to u području djelovanja za koje je registrirana, što se dokazuje ispisom iz Registra udruga ili preslikom statuta (za udruge koje su predale zahtjev za upis promjena, pa statut udruge još nije vidljiv u Registru udruga), a područje djelovanja podložno je dodatnoj provjeri.  Glasački listić u području u kojem djeluje vaša udruga potrebno je isprintati i zaokružiti **jedan** redni broj ispred imena kandidata za člana i zamjenika člana.  **Uz popunjeni glasački listić obvezno je dostaviti ispis iz Registra udruga i presliku statuta udruge (za udruge koje su predale zahtjev za upis promjena, pa statut udruge još nije vidljiv u Registru udruga), kao dokaz o području djelovanja organizacije.**  Molimo Vas da popunjeni glasački listić zajedno s prilogom pošaljete **isključivo poštom**zaključno s**5. srpnja 2016.**s naznakom **''GLASOVANJE ZA ČLANOVE SAVJETA – NE OTVARATI''** na adresu:  **Vlada Republike Hrvatske** **Ured za udruge** **Opatička 4** **10000 Zagreb** |

|  |  |
| --- | --- |
| **POPIS ISTAKNUTIH KANDIDATA**  13.   **Zaštita potrošača** | [**GLASAČKI LISTIĆ**](https://udruge.gov.hr/UserDocsImages/dokumenti/11.%20Glasa%C4%8Dki%20listi%C4%87%202016.%20-%20Za%C5%A1tita%20potro%C5%A1a%C4%8Da.doc) Kandidati za člana / zamjenika člana (udruga predlagateljica):          1. [Vlado Iljkić / Jasmina Barić (Franak – udruga za zaštitu potrošača korisnika financijskih usluga)](https://udruge.gov.hr/UserDocsImages/dokumenti/Vlado%20Iljki%C4%87-Jasmina%20Bari%C4%87.pdf)          2. [Sanja Keretić / Željko Tomašić (Regionalna organizacija zaštite potrošača)](https://udruge.gov.hr/UserDocsImages/dokumenti/Sanja%20Kereti%C4%87-%C5%BDeljko%20Toma%C5%A1i%C4%87.pdf)          3. [Dijana Kladar / Ilija Rkman („Potrošač“ – Društvo za zaštitu potrošača Hrvatske)](https://udruge.gov.hr/UserDocsImages/dokumenti/Dijana%20Kladar-Ilija%20Rkman.pdf) |

# **Domaći kravlji sir**

|  |  |
| --- | --- |
|  | **Sastojci**   * 5 l-10 l domaćeg kravljeg mlijeka, neprokuhanog |
| **Priprema**   1. Procijedite mlijeko kroz gustu gazu. 2. Mlijeko nalijte u širu posudu, najbolje emajliranu ili rostfrajnu, koja može u pećnicu. **Svo posuđe,,gaza i pribor koji se upotrebljavaju u izradi domaćeg sira moraju biti savršeno čisti, ne smiju biti prani u deterdžentu, već u vreloj vodi, to je jako važno za kvalitetu i trajnost sira!** 3. Ostavite mlijeko na hladnom mjestu, ali ne u hladnjaku. 4. Mlijeko stajanjem polako se kiseli, a na vrh isplivava, izdvaja se masnoća-vrhnje 5. Kad se masnoća izdvojila, a to je otprilike za 24 sata, žlicom pokupite vrhnje u jednu zdjelu. 6. Ne brinite se, točno će se lijepo razlikovati vrhnje od kiselog mlijeka, osim što je druge teksture tj.kremasto je, za razliku od kompaktnijeg kiselog mlijeka, druge je i boje, više je žućkasto. 7. Uzmite nož i pravite rezove uzdužne i poprečne , tako da izrežete kompletnu masu na manje kockice. Ovdje napominjem da o veličini kockica ovisi i količina sirutke u njemu, ako su kockice veće i sirutke je više, a ako su manje i sirutke u siru  je manje. 8. Stavite posudu sa mlijekom u pećnicu, okrenite na 100°C, te je tako držite u zagrijanoj pećnici oko 1 – 1, 5 sat, ustvari dok ne ispliva sirutka gore a sir potone dolje 9. Pojačajte vatru na 150°C, zatvorite još na petnaest minuta. Opet pojačajte na 200°C , pa nakon desetak, petnaest minuta izgasite. **Pazite da ne ostavite duže i pregrijete, jer će onda sir biti suhlji i zrnat!** 10. Kad ste izgasili pećnicu, ostavite posudu u njoj da se hladi preko noći. 11. Kad se sir ohladio, izvadite ga iz pećnice, mora biti potpuno hladno, prije nego se stavi u posudice, **jer ako je sir topao u posudicama, on će biti kasnije kiseo**. 12. Ohlađeni sir sad rupičastom žlicom vadite iz posude i stavljajte u prikladne posudice za sir , pazeći pritom da ne lomite previše komade sira, neka se lijepo vide i listaju. 13. Rukom lagano pritisnite sir, te tako iscijedite višak sirutke natrag u posudu. 14. Stavite poklopce i spremite sir u hladnjak. 15. Bez problema ovako pripremljen sir u hladnjaku može stajati 10 dana, pa i duže! | |

**Kad nepravda postane zakon, otpor postaje obveza potrošača !**

**Regionalna organizacija je autor i nositelj provedbe projekta „Potrošački vjesnik!“. Projekt je trajna aktivnost. Sve aktivnosti možete pratiti na mrežnim stranicama** [**www.rozp.hr**](http://www.rozp.hr)**, gdje možete naručiti BESPLATNI e-newsletter u narečenom periodu.**

**PROJEKT SUFINANCIRA GRAD NOVSKA**

ROZP

**E-novine izdanje 18/2016**

**Regionalna organizacija zaštite potrošača /ROZP/**

OIB: 31280086950

Maksimilijana Vrhovca 13, 47 000 Karlovac,

žiro račun: **IBAN:** HR48 2400 0081 1102 2219 9

web: www.rozp.hr,

e-mail: potrosac@rozp.hr, mob: 099/454 74 04





**Riječ urednika**

Poštovani!

Pokažite „Potrošački vjesnik“ rođacima, prijateljima, poznanicima, jer što bude više narudžbi, sadržaji će biti sve kvalitetniji i obuhvatniji.

Narudžba „Potrošačkog vjesnika“ se može izvršiti preko e-mail adrese: **vjesnik@rozp.hr**

Samo informirani potrošač je zaštićen potrošač!

Željko Tomašić, mag.ing.aedif